
Korekto 


En la adreso de nia nova hispana peranto okazis eraro. Jen la 
bona adreso : 











Karaj gekamaradoj, 
kiel vi povos konstati, 
en tiu ĉi numero la 


| 

| Pedro A. Hernandez Ubeda 
ĉefa kaj plej amplek- 

| 


c/Sainz de Baranda, 44 - 39 D 
ES-28009 Madrid | 


sa teksto estas la de- 
tala Raporto pri la laborkunsidoj 
en Alikanto. Bedaŭrinde, la eĥo en 
la salono estis tre forta kaj la ma- 
gnetofona registraĵo estas malbo- 
na. Via redaktoro kaj lia helpan- 
tino, nia k-dino Graĵina, kiuj kom- 
pilis la tekston, havis tre gravajn 
problemojn por bone kompreni la 
intervenojn de kongresanoj en la 
salono. Povas esti ke io ne estis 
bone komprenita aŭ mankas en la 
teksto. Ni petas pardonon. Ja ni 
ambaŭ faris tiun ĉi laboron plej 
bone eble. Tamen ni esperas ke ne 
estos multe da mankoj kaj ke vi 
estos korekte informitaj pri ĉiuj 
temoj kiuj estis traktitaj. Dankan- 
te pro via komprenemo, plej ka- 
maradece salutas vin, viaj 


Viaj reagoj. 








IEK 2002 en Loveno 


Dankon al Renĉ Bouchet pro la ĉarma kaj trafa raporto kaj la belaj fotoj! 
Ankaŭ mi ĉeestis tiun aranĝon unuan fojon. Tamen pri unu punkto de 
lia raporto mi ne konsentas, nome la mencio de la OSIEK-premio, kiun 
li komentis jene : «Post pluraj voĉdonadoj, ĝin finfine ricevis k-do 
Barkoviĉ.» (Du vortojn mi grasigis.) Fakte okazis nur du voĉdonadoj. 
Por la kvin kandidatoj pri la premio la rezulto de la voĉdono estis jena : 





Auld 14 
Barkoviĉ 22 
Berveling 8 
7 
5 





Cherpillod 
Mistretta 





Graĵina kaj Kreŝo 


Entute 





Asocia sidejo de S.A.T., administrejo kaj 
redaktejo: 67, avenue Gambetta, FR-75020 
Paris, tel. 433,1.47.97.87.05, telekopiilo: 
3A LATOJ 90. 
Re 
TTT-paĝoj 

hip/www.sat-esperanto.org 
Oficejo malfermita: lunde de 9h30-15h30; 
de mardo ĝis vendredo: 9h30-16h30. Ekster 
la laborhoroj funkcias aŭtomata registrilo. 
Poŝtkonto: SAT n? 1234-22 K, Pari: 
Redaktas: Redakta Komitato - P. Li 
Rollin kaj K. Barkoviĉ 
Ĉefredaktoro : Kreŝimir Barkoviĉ 
Ekspedejo de Sennaciulo: adreso de la 
redaktejo 
Pri la enhavo de la artikoloj respondecas la 
aŭtoroj mem. Ricevitajn manuskriptojn oni 
ne resendas. La limdato de ricevo de 
manuskriptoj estas la 10-a de kuranta 
monato. 





Do, jam la unuan fojon Barkoviĉ ricevis la plej multajn voĉojn. Nur la 
fakto, ke li ne ricevis la absolutan plimulton, necesigis duan voĉdonadon. 
Ĝi havis jenan rezulton: 





eKlreso; satesper(Dnoos.fr. 


Auld:22 Barkoviĉ: 34 (entute: 56) 





| Mi sentis la bezonon mencii tiujn detalojn por tiuj homoj, kiuj ne ĉeestis 
la aranĝon. 












Nora Caragea 





Jam estas oktobro kaj pluraj el vi ne 
pagis ankoraŭ kotizon 2002! 
Ĉu forgeso? 

ATENTIGO AL NIAJ KUNLABORANTOJ 

Ni petas ĉiujn niajn kunlaborantojn sendi al ni siajn tekstojn ĉu per la reto 
en la formato de teksto aŭ sur la disketoj en la formatoj de Word, Apple | 
(Claris)Works, aŭ prefere en la formato RTF. Bonvolu nepre tajpi viajn 
tekstojn per la sistemo x (cx = ĉ, sx=ŝ ktp) ĉar tio ebligas al ni facile 
transformi la tekston en normalan Esperanton. Se vi sendas tekstojn 














Limdato por ricevo de kontribuaĵoj estas 
ĉiam la 10-a en la monato. 

surpapere, vi tajpu ilin normale. Dankon. 

Protokolo 


de Laborkunsidoj en Alikanto 





SOLENA MALFERMO 

Marde, la 2-an de julio okazis solena malfermo 
de la 75-a kongreso de SAT en belega malnova kastelo. 
Prezidanto de la OKK, k-do Marteno Bustin salutis la 
kongresanojn, 
bonvenigante ilin 
al Alikanto kaj al 
nia 75-a kongre- 
so. Samtempe li 
pardonpetis pro 
kelkaj mankoj 
kiujn la OKK pro 
manko de tempo 
kaj kelkaj aliaj 
problemoj ne 
sukcesis plenu- 
mi. Ĝenerala 
sekretario de 
SAT-PK, k-do 
Barkoviĉ invitas 
unue la prepre- 
zentantojn de 
LEA-oj saluti la 
kongreson. 
Nome de SA- 
TEB (la Brita 
LEA) salutis la 
kongreson k-do 
Arturo Prent. 
Nome de SAT-Amikaro (franclingvia LEA), salutis k-dino 
Juliette Ternant. Ŝi informas la kongreson pri la tre prok- 
sima kunlaboro inter SAT kaj SAT-Amikaro, kiuj dum 
pluraj jardekoj havis siajn respektivajn sidejojn en la sama 
lokalo en Parizo. Pro manko de spaco finfine SAT-Ami- 
karo akiris novan belegan lokalon en la 13-a pariza dis- 
trikto. Ŝi invitas ĉiujn kiuj vizitos Parizon, viziti ankaŭ 
tiun novan lokalon kun granda montrofenestro kaj bone 
lokita ĉe la granda bulvardo. Same ŝi aludis pri la ekspo- 
zicio pri Historio de Laborista E-Movado, venigita el 
Franz-Hŭser Instituto (Dortmund - DE), kiun prizorgis, 
kun gekamaradoj el la pariza SAT-rondo, nia karmemora 
k-do Ivo Peyraut. Fine ŝi salutas la kongreson nome de 
SAT-Amikaro. Propranome ŝi salutas la OKK-on pro la 
farita, farata kaj farota laboro. K-do Bernabeu klarigas, 
ke post la lasta kongreso de HALE li decidis eksiĝi el 
HALE. K-do Barkoviĉ esprimas deziron ke tiu problemo 
de HALE estu traktata dum la kunveno de LEA-Komi- 
tato. Nome de SLEA salutas la kongreson k-do Pelle 
Persson. Li konstatas kun bedaŭro ke la membroj de SAT 
estas pli kaj pli maljunaj kaj esperas ke tamen alvenos la 
junuloj kiuj povos daŭrigi la vivon de SAT. 

Sekvas la salutoj de reprezentantoj de diversaj 

















Atendante la inaŭguron de la kongreso 





landoj. Nome de aŭstraliaj SAT-anoj kaj de Aŭstralia E- 
Asocio salutas la kongreson k-do Bernie Heinze. Aktua- 
le la aŭstralia registaro estas tre tre dekstra tiagrade ke li 
mem nuntempe hontas pri sia lando pro agado de tiu pres- 
kaŭ faŝista regis- 
taro. K-do Max 
Hollinger salu- 
tas nome de 
aŭstriaj esperan- 
tistoj dezirante 
sukceson al la 
kongreso. Nome 
de britaj espe- 
rantistoj kaj 
SAT-anoj salu- 
tas k-do A. 
Prent. K-do 
Jakvo Schram, 
kiu “ne kulpas 
esti belgo”, ta- 
men salutas la 
kongreson nome 
de belgaj federa- 
cioj. Li esprimas 
la esperon kaj 
konvinkon ke la 
novaj membroj 
alvenas kaj ke la 
estonto de SAT 
estas certa. K-dino Liba Gabalda, kiel origine Ĉeĥino, 
salutas la kongreson kaj deziras sukceson. S-ro Jacques 
Morin salutas persone kaj prezentas siajn aktivecojn por 
enkonduki Esperanton en ekologiajn mediojn. Li infor- 
mas ke en la reto la Sendependa ekologia partio uzas ankaŭ 
Esperanton. El Italio salutas nia landa peranto, Carlo 
Bourlot kaj deziras sukceson al la kongreso. Ankaŭ li 
dankas al la OKK pro la farita laboro. Juna Irananino 
salutis la kongreson nome de iranaj esperantistoj, lando 
en kiu bedaŭrinde SAT ne havas membrojn. Nome de ja- 
panaj SAT-anoj kaj esperantistoj salutis k-do Yamasaki 
Seiko. Li informis la kongreson ke en aŭgusto okazos or- 
ganiza kunsido en Japanio por fondi la japanan LEA-on. 
El Litovio salutis la kongreson nia landa perantino, k-dino 
Graĵina Opulskiene, kiu deziras nome de litoviaj SAT- 
anoj kaj ĝenerale esperantistoj sukceson en laboro kaj 
agrablajn kongresajn tagojn. K-dino Corrie Kwantes, 
nederlanda perantino salutis nome de nederlandaj SAT- 
anoj kaj esperantistoj. El Malgaŝio salutis k-dino Lala kiu 
ĝojas povi veni malgraŭ multaj malfacilaĵoj kaj deziras 
sukceson al la kongreso. K-dino Zofia Banet Fornalo- 
wa, esprimas la konvinkon pri la estonteco de SAT. La 
mondo estas en tia situacio ke la asocio kiel SAT estas 

Fotis : Gabalda 

nepre necesa kaj utila. Jam Zamenhof diris ke por neniu 
Esperanto estas tiel bezonata kiel por laboristaro. Daŭras 
la batalo por homa digno, por socia justo kaj ĉiutaga pano. 
SAT-anoj devas labori en tiu senco. Ŝi salutas la kongre- 





son nome de malmultaj polaj SAT-anoj kaj esperas ke la 





Salutas kamarado S. Keable 


kongresaj laboroj estos fruktodonaj kaj utilaj por la eston- 
to. K-dino Aroloviĉ el Rusio salutas nome de rusoj kaj 
esperas ke la kongreso montros novan vojon al la SAT- 
movado. El Ukrainio salutis k-dino Auderskaja. 

Sekvis la salutoj de diversaj asocioj kaj grupoj. K-do 
Manau Torres salutas nome de KAE en kiu estas pluraj 
SAT-anoj sed ankaŭ neŭtralaj esperantistoj. Nome de Pa- 
riza SAT-rondo salutas k-do Vincent Charlot. Li memo- 
rigas pri la historia rolo de la Pariza SAT-rondo el kiu 
venis pluraj konataj SAT-anoj kiel k-doj Lanti, Barthel- 
mess, Bannier, ge-kdoj Glodeau kaj poste k-do Peyraut. 
Kiel estonta ĝenerala konsilanto por la sideja SAT-rondo 
li promesas daŭrigi la tradicion kaj kontribui al la komuna 
laboro en SAT. Nome de la franca E-Centro “Kvinpeta- 
lo” salutas k-dino Thĉrĉse Pinet, kies fondintoj kaj plu- 
raj membroj de la komitato estas SAT-anoj. K-dino Stel- 
la de Weerd salutas nome de turista asocio La Natura- 
mikoj kaj speciale de ĝia E-fako TANEF. Ankaŭ ŝi salu- 
tas nome de k-dino Clĉmentine Staquet. K-do Renĉ 
Ballaguy salutas nome de iu frakcio kiu tamen pli-malpli 
daŭras. Li plendas pri la fakto ke SAT-anojne sufiĉe inte- 
resiĝas pri Distribua ekonomio kaj ne aktivas malgraŭ la 
putra ekonomio de la aktuala socio. Nome de la skipo de 
pariza Radio Esperanto, kiu nun festis sian dudekjariĝon, 
salutas la kongreson k-do Hubert Peyrouty. K-do Dje- 
mil Kessous salutas nome de Sennaciista frakcio de SAT 
kaj deziras fruktedonan laboron. K-dino Franciska Tou- 
bale salutas nome de “3ZZZ”- Esperanto-radio el Mel- 
burno. K-do Robert Prevost salutas je la nomo de Libe- 
recana frakcio de SAT. K-do Stan Keable el Londono 

salutas la kongreson je la nomo de Komunista frakcio kaj 
nome de IKEK (Internacia Kolektivo de Esperantistoj Ko- 
munistoj). Estas multe da laboro por SAT en tiu periodo 
de malvenko de laborista movado. Oni devas ĉion repri- 
pensi kaj fari programon por venki la kapitalismon. 

Christian Garineau 
el Chambery salutas nome de 
pluraj asocioj en kiuj li akti- 
vas. Li proponas ke esperan- 
tistoj kandidatu por la Eŭropa 
Parlamento, eĉ se oni ne estos 
elektitaj.Tio servus almenaŭ 
por diskonigi Esperanton al la 
Eŭropaj parlamentanoj. Kro- 
me tiu agado donus eĥon en 
la amasmedioj. Tion povus 
fari ne nur SAT sed ankaŭ 
aliaj asocioj. K-do Yamasa- 
ki, instige de k-do Charlot sa- 
lutas senmandate je la nomo 
de UEA. Universala Kongre- 
so de Esperanto okazos ĉi-jare 
en Fortalezo (BR) dum kiu la 
ĉeestantaj SAT-anoj organi- 
zos, kiel jam tradicie, la SAT- 
kunvenon, kiu havas nenian 
statutan povon. La celo estas 
propagandi pri SAT kaj nece- 
so de neneŭtrala E-Asocio. 
Sino Marie France Conde- 
Rey portas la vortojn de k-dino Perla Martinelli kiu mem 
ne povis veni. Ŝi salutas nome de Kooperativo de Litera- 
tura Foiro, de KCE kaj de Esperanta Civito, kiuj kune or- 
ganizos la venontjaran SAT-kongreson en La Chaux-de- 
Fonds (CH). K-do Jakvo Schram salutas nome de Ĝene- 
ralaj Konsilantoj de SAT. J.M. Salguĉro kiel responde- 
culo pri la eksteraj kontaktoj de la espera ista parto de 
anarkiista sindikato Hispana CNT kiu fondiĝis pasintjare, 
salutas la kongreson. K-do Vincento Charlot salutas nome 
de la pariza teamo de UEA ĉe UNESKO. 

Fine parolas Ĝenerala sekretario, k-do Barko- 
viĉ. Li diris : “La pasinta jaro estis por SAT tre malfacila, 
ĉefe kiam en januaro ni perdis nian prezidanton, kdon Yves 
Peyraut, kiu estis tre, tre valora membro de nia movado. 
Li estis la ĉefa motoro inter ni PK-anoj kaj li intencis par- 
topreni al tiu ĉi kongreso. Do, hodiaŭ li devus esti ĉi tie. 
Bedaŭrinde li ne plu estas. Ni troviĝis subite en tre malfa- 
cila situacio, ĉefe mi, kiu estas via laboristo, kiun vi pa- 
gas. Mi havas multe da laboro kaj nun ankoraŭ pli, kiam 
Ivo ne plu estas ĉi tie. Li ja venis regule, ĉiumerkrede al la 
SAT-ejo kaj dediĉis kompletan posttagmezon al SAT. Li 
preparis multajn dosierojn, zorgis pri ĉio, kaj estis infor- 
mita pri ĉio. Multe li helpis al mi. Li estis ne nur mia ka- 
marado sed mia amiko. Mi do perdis grandan amikon. Sed, 
tio estas la vivo kaj ni devas daŭrigi nian asocion kaj nian 
movadon, tiel kiel Ivo deziris. 

Mi volas ripeti al vi ĉiuj kaj informi la novulojn, 
ke dum niaj SAT-kongresoj la laborkunsidoj estas publi- 
kaj, ke ĉiuj estas invititaj kaj rajtas partopreni en la deba- 
toj kaj libere esprimiĝi. Nur la SAT-membroj rajtas 





Fotis: L. Gabalda 

voĉdoni. Mi vidas en la salono sufiĉe multe da novaj vi- 
zaĝoj, de esperantistoj kiuj venis la unuan fojon kaj konas 
neniun kaj nenion pri ni. Do, mi invitas ĉiujn malnovajn 
SAT-anojn iri al ili, konatiĝi, helpi al ili senti sin hejme 
en nia medio. Ni faru ĉion por ke ili ne nur deziru reveni 
sed ankaŭ decidu aliĝi al SAT. Tio nur eblos se vi mon- 
tros al ili ke ili estas bonvenaj kaj dezirataj inter la SAT- 
anoj. 


lo. Fakte li riproĉas al la SAT-anaro facile fari ŝanĝojn 
kaj kiam oni devas agi aplikante la ŝanĝon, neniu anoncas 
sin. Estus bone ke tiuj, kiuj voĉdonis por la ŝanĝo nun 
anoncu sin kiel kandidatoj. La kongreso havas rajton ak- 
cepti novajn kandidatojn, kvankam la periodo por kandi- 
datiĝoj jam finiĝis. Ni bezonas homojn. Do, levu la ma- 
nojn kiuj akceptas kandidatiĝi.K-do Charlot voĉdonis por 





Fine, mi deziras al ĉiuj el vi agrablan 
restadon en Alikanto, kaj sukcesan, 
fruktodonan kongreson”. 

Per tio finiĝis la solena inaŭguro. 
Sekvis honorvino kun agrabla babi- 


lado kaj komuna fotado. 
skotoj 


UNUA LABORKUNSIDO 

Tute en la komenco oni 
elektas la prezidontojn de la kongre- 
saj laborkunsidoj, la membrojn de la 
proponkomisiono kaj la voĉdonko- 
misiono. La kongreson ne gvidas la 














Plenum-Komitato sed la kongres: 
noj. Kiel prezidantoj estas elektitaj 
gek-doj Arturo Prent, Jakvo 
Schram, Graĵina Opulskiene kaj 
Franciska Toubale. Kiel membroj de 
la proponkomisiono e elektitaj k- 
doj Michel Duc Goninaz, Hubert Peyrouty, Vincent 
Charlot. Kdo Schram estas preta transdoni siajn ideojn 
al la komisiono. Kalkulkomisiono konsistas el gekdoj 
Arlette Duc Goninaz kaj Max Hollinger. 

Antaŭ la komenciĝo oni memoras pri la forpasintaj geka- 
maradoj el la lasta jaro per unuminuta silento. 

La unuan laborkunsidon prezidas kamaradino 
Graĵina Opulskiene. 

Plenumkomitato : 

Intervenas k-do V. Charlot kaj proponas amen- 
don al la lasta frazo el la raporto, kiu diras ke la P.K. ple- 
numis ĉiujn siajn taskojn el la lasta gvidrezolucio. La 
amendo tekstus : « La P.K. provis plenumi ĉiujn siajn tas 
kojn el la lasta gvidrezolucio «. La lasta gvirezolucio estis 
tre kompleksa kaj ekstreme grava, pro kio la P.K. ne po- 
vis plenumi ĉion el ĝi. 

K-do Barkoviĉ petas pli da klarigoj pri la celo 
de tiu amendo kaj ankaŭ kion fakte la P.K. ne plenumis. 
K-do Charlot citas la paragrafojn el gvidrezolucio kiuj 
komenciĝas per : « la kongreso subtenas... «. K-do Duc 
Goninaz opinias ke la interveno de k-do Charlot ne estas 
prava ĉar tiuj paragrafoj ne rekte koncernas Plenum-Ko- 
mitaton. K-do Ballaguy kiel PK-ano klarigas ke la PK 
faris kion ĝi povis, sed ke kiam oni petis helpon kaj kun- 
laboron, neniu anoncis sin. K-do Charlot klarigas ke ne 
temas pri kritiko de la P.K. sed simpla konstato ke ĝi pro- 
vis plenumi ĉiujn siaj taskojn. K-do Rollin demandas pri 
la estonta P.K. ĉar pluraj nunaj P.K.-anoj ne plu kandida- 
tas. K-do Barkoviĉ prezentas la aktualan situacion rilate 
al la estonta P.K., sekve al la lasta ŝanĝo en la Statuto. Li 
klarigas kiajn malfacilaĵojn oni havis por trovi ses kandi- 











datojn por la nova P.K. kiuj estis prezentitaj en Sennaciu- | 





La ĉefredaktoro de la Nova P.I.V. k-do Michel Due Goninaz (dekstre) 
inaŭguras ĝin. Maldekstre, k-do Barkoviĉ. 


Fotis: L. Gabalda 


la ŝanĝo kaj ĝi estis necesa ĉar la Pariza SAT-rondo ne 
plu havas fortojn por doni novajn kandidatojn. K-do Bus- 
tin klarigas ke li faris tiun proponon por ebligi al pli da 
SAT-anoj en la tuta mondo kandidatiĝi ĉar tio estas pli 
justa. La prezidantino de la kunveno, k-dino Graĵina 
Opulskiene, konstatas ke oni revenas al tiuj klarigoj, kiu- 
jn jam oni faris en la lasta kongreso kaj proponas transiri 
al alia punkto. K-do Barkoviĉ rifuzas tion kaj opinias ke 
oni devas fini tiun punkton per iu decido antaŭ ol transiri 
al la nova punkto, ĉar tiu ĉi estas tre grava. Temas pri la 
estonto de SAT. Li diras ke efektive en Parizo nun man- 
kas kandidatoj, sed laŭ la antaŭa sistemo krom Parizo 
multaj aliaj urboj kaj rondoj rajtis kandidati kaj neniam 
tio okazis. Nun ĉiu individuo en la mondo rajtas kandidati 
kaj denove neniu anoncas sin. Tio ne estas normala. Oni 
volas ŝanĝi ion kaj poste neniu akceptas aktivi. Al kio do 
servas la ŝanĝoj en tiu kazo ? Nun devus veni el la tuta 
mondo dek, dudek kandidatoj, ĉar tio nun eblas. Fine, venis 
nur unu. K-do Schram diras ke li kandidatiĝis, kvankam 
li voĉdonis kontraŭ la ŝanĝo. Nun ĉiuj respondas ke ili ne 
havas tempon. Sed ne ekzistas homoj kiuj havas tempon. 
SAT-bezonas homojn kiuj pretas ion fari kaj agadi. K-do 
Cavalier opinias ke la estonto montros al ni la eblecon 
agadi laŭ la nova sistemo, ĉar necesas posedi retaliron kaj 
multaj ankoraŭ ne posedas ĝin. 

K-do Bustin opinias ke la nova sistemo donas al ĉiuj SAT- 
anoj rajton agadi en la P.K. sed nun oni devas fari laŭ la 
eblecoj. K-do Rollin opinias ke oni devus klarigi la tas- 
kojn de la P.K. antaŭ ol oni decidiĝu kandidati. K-do 
Barkoviĉ klarigas ke la tasko de la P.K. estas : a) plenumi 
la taskojn kiujn donas al ĝi ĉiujara kongreso, b) plenumi 
kaj trakti ĉiujn taskojn kiuj venas dum la jaro al la SAT- 

sidejo. Ĝi devas zorgi pri la politiko de SAT, kaj pri ad- 
ministraj aferoj, kiuj estas ofte lokaj, eĉ tre lokaj. Ĉar la 
sidejo estas en Parizo, estas multaj aferoj pritraktendaj kaj 








Jam konata klaŭno. Nia k-do Jerzy Fornal dum sia 
teatra prezentado. 


Fotis: L. Gabalda 


plenumendaj, kiuj rilatas al francaj leĝoj aŭ urbaj instan- 
coj. UEA havas internacian Komitaton kaj admini 

grupon en Roterdamo. Bone, sed ĉe SAT se la pariz: 
po estus administra, kie estas tiu internacia Plenum-Ko- 
mitato ? Kiu zorgos pri la politiko de SAT ? Taskoj estas 
multaj kaj ĝis nun la P.K. kunvenis dufoje monate. Ĉiam 
estis io por trakti kaj solvi. K-dino Sabatier klarigas ke 
oni devos rete kontakti la alilandajn P.K.-anojn dufoje 
semajne, kiam ili devos esti ĉe siaj aparatoj, por akcepti 
mesaĝojn kaj respondi laŭbezone. K-do Jakvo Schram 
esperas ke la P.K. distribuos inter si la taskojn kaj ĉiu ano 
respondecos pri sia tasko. Do parizaj k-doj ne bezonos 
zorgi pri tio. Dum la kunveno estos facile havi rektan kon- 
takton per la nunaj modernaj eblecoj. K-dino Zofia Ba- 
net-Fornalowa opinias ke oni ne devas fari abruptajn 
ŝanĝojn kiam la asocio ne estas sufiĉe bonfarta. Ne estas 
nur la P.K. kiu respondecas pri SAT sed ĉiuj ĝiaj mem- 
broj. K-dino Franciska Toubale respondas al Zofia ke 
ne temas pri ŝanĝoj, ĉar la ŝanĝo jam estas farita, sed oni 
serĉas kandidatojn, kaj ĉar Zofia pretas agadi, ŝi povus 

kandidati. K-do Barkoviĉ konstatas ke ĝis nun oni multe 
parolis sed kia estas la rezulto, la konkludo de tiu babila- 
do. Li invitas iun el la kongresanoj fari konkludon post 
ĉiuj tiuj intervenoj. Kion do oni decidas ? K-do Peyrouty 
opinias ke oni devas akcepti la staton de kandidatoj tian 
kia ĝi nun estas, do ses jam anoncitaj plus du novaj dum 
la kongreso. Fine akceptas kandidatiĝi k-doj Marteno 
Bustin kaj Arturo Prent post longa persvado. 

Billy Waldon 

K-do Barkoviĉ klarigas ke la PK provas fari ion por libe- 
rigi lin. Bedaŭrinde la kontaktoj kun s-ano Harmon en 
Usono ne plu funkcias, kaj estis li kiu donis al ni informo- 
jn. Estus bone ke iu membro de la P.K. zorgu pri tiu do- 
siero. Pri la situacio en la P.K. post la morto de Yves Pey- 
raut, li klarigas, ke estas laŭleĝa vicprezidanto kiu 
aŭtomate anstatauigas lin ĝis la venontaj balotoj. Tiun 
rolon nun ludas k-do Jacques Bannier kiu estis leĝa vic- 
prezidanto por la franca administracio, La nova P.K. de- 
vos elekti inter si la novan prezidanton de la P.K. K-dino 
Franciska Toubale informas pri la letero de Billy Wal- 
don kiun ŝi ricevis kaj en kiu li informas pri la morto de 
lia amikino kiu zorgis pri li kaj la financoj. Nun li bezo- 
nas monon por sia defendo.K-do Barkoviĉ klarigas ke tiu 
letero aperis en Sennaciulo. K-do Charlot informas ke 
laŭ s-ro Harmon, oni timis ke post la atenco de la 11-a de 
septembro oni plirapidigos la ekzekutojn. Do Billy Wal- 
don preferis ke oni ne plu parolu pri li por provi iamaniere 
iom forgesi lin kaj lian kazon. K-do Tereza Sabatier in- 
formas ke SAT malfermis la fonduson Billy Waldon en 
kiu estas malmulte da mono. Ŝi proponas kolekti monon 
dum la kongreso por tiu fonduso. 

Grupo Portos 

K-do Prent informas ke nun oni povos aktivigi Amnes- 
tion Internacian en tiu kazo. 

Oni transiras al la punkto, seminario pri la rolo de mal- 
dekstro en la E-movado kiu okazis en La Chaux-de-Fonds. 
K-do Prent demandas ĉu oni povos legi la prelegon kiun 
faris k-do Barkoviĉ en tiu okazo. K-do Barkoviĉ klarigas 
ke ne estis prelego sed prezento de SAT laŭ ĝia historio 
kaj ĝia rolo en la E-movado. K-do Charlot demandas kia 
estos la sekvo de tiu seminario en la Chaux-de-Fonds. K- 
do Barkoviĉ respondas ke li ne scias, ĉar li ne organizis 
ĝin. Bedaŭrinde ĝin partoprenis tre malmultaj personoj 
pro diversaj personaj konfliktoj inter esperantistoj kaj oni 
povas bedaŭri ke SAT-anoj ne ĉeestis, ĉar la temo estis 
tute SAT-eca. Pro diversaj konfliktoj aŭ malsimpatioj, tiaj 
konferencoj ne havas sukceson. Fakte ĝin devis partopre- 
ni ankaŭ nia k-do Peyraut, kaj pro lia forpaso finfine mi 
estis sola. 

Nun okazis dekminuta paŭzo. 

Membraro 

K-dino Toubale informas ke en Aŭstralio dum ĉiuj ren- 
kontiĝoj oni provas paroli pri SAT kaj varbi novajn mem- 
brojn. Ĝis nun estis kelkaj sukcesoj. K-do Charlot opi- 
nias ke la problemo de membraro estas tre grava kaj ke 
necesus dediĉi alian kunsidon al ĝi, post la fintraktado de 
la raporto.K-dino Juliette Ternant opinias ke la proble- 
mo de la membraro estas precipe la problemo de LEA-oj, 
ĉar unu el iliaj ĉefaj taskoj estas varbado por SAT. Sam- 

seminarioj kiel tiu en La Chaux-de-Fonds kaj Gento estas 
tre gravaj. K-do Schram opinias ke oni devas tute klare 
diri al ĉiuj esperantistoj kio estas SAT, ĉar oni provas meti 
ĝin en iun direkton (ofte oni diras ke SAT estas komunis- 
ta, ktp), kaj oni devas bone klarigi ke ĝi estas neneŭtrala, 
supertendenca, kleriga asocio. 
Administrado 

Nenia komento. 
Rilatoj kun LEA-oj 

Nenia komento. 
Konflikt-Komisiono 

K-do Charlot opinias ke la kvereleto inter li kaj 
k-do Bannier ne koncernas konfliktkomisionon. Pri tio 
oni parolos iomete poste. 

Ĝenerala Konsilantaro 

Nenia komento. 
Landaj perantoj 

K-dino Sabatier atentigas ke estos plej bone ke 
ĉiuj kamaradoj el eksterlando pagu siajn fakturojn al la 
landa peranto, aŭ se ili havas konton ĉe UEA, tra tiu kon- 
to. Tiel ni evitas gravajn elspezojn. Do resume, ĉiuj pagu 
ĉion pagendan al la peranto. 

K-do Prent petas ke tiujn indikojn oni oficialigu 
per la aperigo en la kasraporto. 

K-do Hollinger plendas ke aŭstroj ne povas pagi 
la kongreskotizon antaŭ la decembro (la plej favoran) ĉar 
la pagilo sendata de la peranto alvenas tro malfrue (do 
poste). Estus bone ke li sendu ĝin pli frue. 

K-do Yamasaki demandas kia estas la sinteno 
de SAT rilate al pago tra UEA ? K-do Barkoviĉ klarigas 
ke SAT havas konton ĉe UEA (satx-s) kaj tiuj kiuj ankaŭ 
havas konton ĉe UEA povas pagi de sia konto al la nia. 
Tiel ni ŝparas la bankelspezojn. 

Sennaciulo 

Nenia komento 
Sennacieca Revuo 

Nenia komento 
Eldonoj kaj librovendado 

K-do Peyrouty informas ke la libroservo funk- 
cias ekster la laborkunsidaj horoj. K-dino Sabatier infor- 
mas ke ĉe SAT kuŝas pluraj librokvantoj kiuj ne vendiĝas. 
Eĉ la lastaj eldonoj ne vendiĝas. Kion fari por vendi ilin ? 
K-do Barkoviĉ substrekas ke la lastaj eldonoj, «La 
Fremdulo» kaj «Vualo de l'silento» estas aĉeteblaj en la 
libroservo. Tiuj, kiuj ne posedas ilin profitu la okazon ĉar 
tiel ili ŝparas la afrankon. K-do Monier konstatas ke SAT- 
Amikaro kaj UEA vendas la librojn, do kial SAT ne ven- 
das. La solvo estas kunigi ilin. K-dino Sabatier klarigas 
ke tiuj libroservoj por vendi SAT-librojn, devas aĉeti ilin 
ĉe SAT. Do, ĉar ili ne aĉetas, tio signifas ke ili ankaŭ ne 
vendas ilin. La solvo estas ke esperantistoj aĉetu librojn. 
SAT vendas pli da vortaroj ol da aliaj libroj. 


Per tio finiĝis la unua laborkunsido. 
sketejo 











SAT kaj la reto 

K-dino Sabatier opinias ke necesus klarigi pli 
pri la diskutgrupoj en la reto. Estus bone scii kiom da per- 
sonoj partoprenas en ĝi, ĉar multaj sekvas la debatojn kaj 
ne mem partoprenas. 

K-do Prent proponas ke oni prezentu kaj mon- 
tru al ĉiuj niajn SAT-paĝojn en la reto, ĉar tion ebligas la 
instalaĵoj en la universitato. Same oni povas montri la aliajn 
komunikeblecojn de la reto. Decidite tion fari en venonta 
laborkunsido. 

Filatela servo 

K-do Suarez demandas ĉu SAT ricevis iun in- 
formon de k-do Ramelli. K-do Schram respondas ke la 
respondo al tiu demando troviĝas en Sennaciulo. 
Amikeca Reto 

K-do Rollin demandas ĉu eblas diskuti tuj aŭ ne 
pri Amikeca Reto. La prezidanto respondas ke prefere 
oni unue aprobu la aperintan tekston en la raporto kaj oni 
diskutos poste. K-do Barkoviĉ proponas ke kiel respon- 
deculo li povas tamen eventuale aldoni ion. 

Junulfako 

Bedaŭrinde la respondeculoj de la Junulfako ne 
partoprenas al la kongreso kaj oni povas nur aprobi aŭ 
malaprobi la raporton. Neniu reago! 

Frakcioj 

K-do Hollinger invitas ĉiujn al la posttagmeza 
kunveno de la liberpensuloj, por revivigi ĝin. K-do Balla- 
guy parolas pri la frakcio pri Distribua ekonomio. Ĝi ne 
estas tre vigla. Li invitas la kongresantojn aĉeti libreton 
“La tria vojo”, por konatiĝi kun tiu movado. K-do Pre- 
vost parolas pri Liberecana frakcio, kiu bone funkcias. 
K-do Suarez ŝatus ke oni parolu pri la Ekologia frakcio, 
ĉar la manĝaĵoj kiujn ni manĝas estas venenitaj. K-do 
Charlot volas atentigi ke la rolo de frakcioj estas labori 
en propraj medioj, esperantigi ilin kaj venigi al SAT. Ekz. 
Komunista frakcio ne volas komunistigi SAT-anojn sed 
esperantigi komunistojn kaj venigi ilin al SAT. K-do Sua- 
rez opinias ke tio estas rolo de LEA-oj kaj ne de frakcioj. 
K-dino Ternant opinias ke la rolo de frakcioj estas kuni- 
gi SAT-anojn kun samaj ideoj kaj ne venigi novajn al SAT. 
Tiu rolo estas la rolo de LEA-oj. La frakcioj rajtas uzi 
kolumnon en Sennaciulo por siaj komunikoj kaj tion ili 
uzu. K-do Duc-Goninaz informas ĉiujn ke ili legu la Sta- 
tuton pri la rolo de frakcioj kiu diras klare la samon, kion 
diris k-do Charlot. K-do Keable proponas ke oni akceptu 
la tekston kaj poste diskutu pri frakcioj. 

Kongresoj 

K-do Charlot volas fundamente kritiki la deci- 
don de la P.K. kongresi en La Chaux-de-Fonds, en KCE. 
Pasintjare la kongreso rifuzis havi iun ajn ligon kun Es- 
peranto-Civito. Prifajfante tiun kongresan decidon, la PK 
decidis tamen kongresi ĉe tiu “sekto”, sen serĉi alian gru- 
pon kiu povus organizi la kongreson. Tio estas la kulpo 
de la P.K. Fundamenta trajto de Esperanto Civito estas 
ke ĝi estas ŝtatisma. Ĝi konceptis sistemon ŝtatan sen teri- 

torio. Ĝi havas senaton, ne proporcie elektitan, standar- 
don, emblemon, blazonon, himnon, kortumon, ktp. Se vi 
subskribus pakton, vi ne rajtus libere foriri. Tio estas en 
ilia Ĉarto. K-do Barkoviĉ interrompas lin atentigante ke 
nun oni parolas pri la teksto 
“Kongresoj” kaj ke tio ne 
estas en ĝi. Do, li povos pa- 
roli pri tio poste sed ne nun 
kiam pri tio ne temas. Oka- 
zas vera skandalo kun krioj 
kaj preskaŭ fizika batalo kiun 
finfine oni sukcesis eviti. K- 
do Charlot krias ke temas 
pri stalinisma sinteno, faŝis- 
mo, ktp. La prezidanto, k-do 
Schram provas trankviligi 
lin. Li permesas al k-do 
Charlot fini sian paroladon, 
kondiĉe ke ĝi estu mallonga, 
kaj ke li ne kriu. Li parolas 
pri la ruĝa listo de Esperanto 
civito, kiu estas laŭ li tro 
ruĝa, stalinista. Ĉu ni kunve- 
nu en sekto en kiu estas sta- 
linistoj, naciistoj kaj ekle; 
Sed tio estas malpli danĝera 

afero, La pli danĝera estas ke 

ili ŝtelis “Heroldon de Espe- 

ranto”, ke ili volis akapari la “Kvinpetaloj” ktp. Mi kre- 
das ke la membroj de Civito estas tute sinceraj homoj, sed 
ĉiam aliĝantoj de sektoj estas viktimoj. Do, ni devas trovi 
solvon por ne kongresi en tiu sektejo. La prezidanto de la 
kunveno, k-do Schram, indikas ke tute malplaĉas al li la 
sinteno kaj maniero de k-do Charlot. Li notas, ke Charlot 
nomis lin faŝisto. Li invitas k-don Barkoviĉ respondi al 
tiu reago de k-do Charlot. K-do Barkoviĉ turnas sin al k- 
do Charlot kaj diras: “Mi povas kompreni ke vi m. as 
lu Civiton kaj tio estas via problemo, sed ĉi tie tio ne estis 
la temo. Ĉi tie temis pri kongresoj kaj ne pri Civito. La 
kongreson invitis KCE kaj ne Civito. Se inter la homoj, 
kiuj organizas la kongreson estas membroj de la Civito, 
tio estas alia afero. Ja, vi kaj aliaj estas membroj de diver- 
saj partioj, kaj tamen vi povas organizi la kongresojn. Nu, 
ni ne havas multe da eblecoj por la organizado de kongre- 
soj. Ekz. en 2004 ĝi devis okazi en Germanio kaj antaŭ 
mia foriro al la kongreso mi eksciis ke ĝi ne okazos, ĉar la 
organizantoj nĉ povas tion fari pro diversaj kialoj. Ni ne 
havas multe da eblecoj, kaj kiam aperas ebleco, ĉu ni ri- 
fuzu ĝin ĉar iuj homoj membras en iu alia movado aŭ gru- 
po? Mi parolis kun la organiza komitato kaj vizitis la lo- 
kojn. La OKK havas la regularon pri la organizado de SAT- 
kongresoj kaj ili akceptis organizi ĝin laŭ tiu regularo. La 
lokoj mem tre taŭgas kaj estas tre belaj. Oni diras al mi ke 
mi estas naiva. Povas esti, sed mi opinias ke ni SAT-anoj 
estas plenkreskaj kaj kapablaj protekti nin kaj nian aso- 
cion de iu ajn kaj ie ajn. Se tio ne estas vera, tiam mi ne 
vidas la solvon. Jam estas ses personoj en la OKK kiuj 
komencis okupiĝi pri diversaj organizaj detaloj kaj mi 
estas certa ke ĝi estos bone organizita. Jam plurfoje 

neŭtraluloj organizis niajn kongresojn, kaj ni ne fariĝis 
pro tio neŭtraluloj. Do, jen la respondo. Ĉiakaze, nun ni 
devas akcepti aŭ malakcepti la paragrafon pri la kongreso 
en la raporto. Poste ni parolos pri la kongresoj kaj la re- 





Dum la ekskursoj oni ĝuis ne nur belegajn lokojn sed ankaŭ tre bongustajn 


manĝojn 1 
Fotis: L. Gabalda 


prezentantino de la organiza komitato invitos nin al La 
Chaux-de-Fonds. K-dino Banet-Fornalowa atentigas pri 
la konduto de intervenantoj kaj la respekto de aliaj. Laŭ ŝi 
la kongresanoj kiuj estas la unuan fojon en la kongreso 
povos havi nur malbonan opinion pri SAT-kaj SAT-anoj, 
vidante kaj aŭdante tiajn intervenojn. Ĉiuj homoj kiuj pro- 
ponas sin por organizi la kongreson estas idealistoj al kiuj 
oni devas esti dankemaj. La kongreso povas akcepti aŭ 
malakcepti la inviton, sed oni ne insulti kaj ofendi 
la homojn. K-do Duc Goninaz opinias ke oni devas nun 
diskuti pri la teksto, sed laŭ la teksto estas dirite ke la 
venonta kongreso okazos en La Chaux-de-Fonds kaj la 
diskuto pri tio eĉ ne plu havas sencon. K-do Barkoviĉ 
definitive respondas pri tiu paragrafo. Oni povas rifuzi 
ĝin kaj poste oni povos paroli pri la kongresoj, sed oni 
devas fini la raporton. Dum la kongreso en Nagykanizsa, 
post la decido ke SAT ne aliĝos al la Civito, kaj anonco 
ke KCE invitas al La Chaux-de-Fonds, la kongreso donis 
la mandaton al la P.K. ke ĝi esploru la eblecojn. La PK 
esploris la eblecojn. Mi mem vizitis la lokojn kaj laŭ mi 
instalaĵoj kaj lokoj tute taŭgas. La promesoj de la OKK ke 
ili respektos la regularon pri la organizado de la SAT- 
kongresoj. Mi transdonis tiujn informojn al la P.K. kaj ĝi 
decidis. Laŭ la paragrafo 18, paĝo 7 de la SAT-Statuto 
estas dirite: “Ĉiujare okazas Kongreso de SAT, kies lo- 
kon, daton kaj kondiĉojn difinas la P.K., laŭeble konfor- 
me al deziro de la antaŭlasta Kongreso”. Do, ĉio estas 
klara. K-do Rollin rimarkigas ke mankas paragrafo en la 
raporto pri la Broŝurservo kaj li demandas ĉu tio estas 
intenca aŭ hazarda. K-do Barkoviĉ respondas ke efekti- 
ve, iamaniere tio eskapis al li kaj li forgesis verki ion. Sed 

li atentigas ĉiujn kiuj respondecas pri io en la SAT-mova- 
do, ke ili devus sendi siajn proprajn raportojn por la jara 
raporto. Ankaŭ k-do Rollin ne sendis kaj k-do Barkoviĉ 
ion verkis mem. Same se k-do Baud€ sendus ion, tio ape- 
rus kaj ne okazus forgeso. Oni voĉdonas pri la paragrafo 
“Kongresoj”. Ĝi estas aprobita per 38 por, 4 kontraŭ kaj 
11 sindetenoj. 

Kasraporto 

Ĉiuj partoprenantoj ricevis la financan raporton de SAT. 
La kasistino de SAT, k-dino Tereza Sabatier estis je la 
dispono de kongresanoj. Ŝi konstatas ke la rezulto de la 
jaro estas daŭre malprofita. SAT ne havas sufiĉe da mem- 
broj por ke ni povu aktivi kun eta profito kiu estus necesa 
por ke ni senzorge aktivu. Bedaŭrinde, ni havas multe da 
libroj kiuj ne vendiĝas, inter ili eĉ la plej lastaj eldonaĵoj. 
K-dino Sabatier prezentas kaj klarigas diversajn punkto- 
jn de la kasraporto. K-do Yamasaki demandas kiel statas 
la proceso kun la najbaro. K-do Barkoviĉ klarigas ke ĝi 
estas finita kaj ke ni ne plu havas elspezojn rilate al tio. K- 
do Duc Goninaz konstatas ke la deficito kiu estas ĉiujare 
manĝos la asocian kapitalon post kvar jaroj. K-dino Sa- 
batier klarigas la kontadon kaj invitas ĉiujn ekster Fran- 
cio kiuj pagas al SAT, ne pagi rekte sed ĉu tra la landa 
peranto, aŭ tra UEA ĉe kiu SAT havas konton. Tiel SAT 
ne perdas la monon. K-do Cavalier dankas al K-dino Sa- 
batier pro ŝia laboro kaj k-dino Juliette Ternant aldonas 
dankojn al la revizoroj, k-dino Meurant kaj k-do Billard 
kiuj (ambaŭ) en tiu ĉi momento estas malsanaj. Oni 
voĉdonas pri la financa raporto. Por 56, kontraŭ O, sinde- 
tenoj 3. 

Fine oni voĉdonas pri la kompleta raporto de la Plenum- 
Komitato. Por 53, kontraŭ 0, sindeteno 6. Do la raporto 
estas aprobita. 

Paŭzo. 





Post la paŭzo oni komencas diskuti pri diversaj proble- 
moj en la asocio, inter kiuj s la nesufiĉa nombro da 
membroj. Evidente, la dua tasko de ĉiu LEA-o estas var- 
bi al SAT kaj provizi la asocion per novaj membroj. Oni 
povas konstati ke sufiĉe multaj membroj de niaj LEA-oj 
ne estas membroj de SAT. La tasko de LEA-oj estas klare 
klarigi al siaj membroj kia estas la diferenco inter SAT 
kaj LEA. Multaj membroj de LEA-oj kredas esti mem- 
broj de SAT. La plej forta LEA estas SAT-Amikaro kaj la 
plej granda SAT-kolektivo estas franclingva. Tamen, eĉ 
multaj SAT-amikaranoj ne estas SAT-anoj. 

Do, LEA-oj havas multon por fari en tiu senco. Gek-doj 
Ballaguy kaj Sabatier opinias ke oni devas ankaŭ serĉi 
membrojn en la movadoj kiel ATTAC kaj simila, kiuj 
nepre bezonas Esperanton por la internaciaj kontaktoj. K- 
dino Ternant malfacile akceptas la kritikon ke SAT- 
Amikaro ne sufiĉe varbas por SAT. Ĝi eĉ eldonis faldfo- 
lion kun klarigo pri la diferenco inter SAT kaj SAT-Ami- 
karo. Estas vero ke parto de SAT-Amikaranoj ne e 
SAT-anoj sed plej ofte la klarigo estas ke ili ne havas sufiĉe 
da mono por pagi kotizon al du asocioj. La PK kiu ofte 
kunlaboras kun SAT-Amikaro tion tre bone scias. K-do 
Salguero opinias ke oni ne sufiĉe interesiĝas pri komen- 
cantoj kaj neesperantistoj dum la kongreso. Laŭ li nece- 




















sus organizi kursojn por komencantoj kaj neesperantistoj, 
kaj prepari specialajn programerojn por ili. Tiel ili enuas 
kaj sentas sin forlasitaj. Ankaŭ mankas la junuloj, sed es- 
tas vero ke ilin tute ne povas altiri la laborkunsidoj de 
SAT, K-dino Fornalowa opinias ke oni devas insisti pri 
la kultura valoro kaj aktivado de SAT. Kiam oni montras 
novan PIV kaj diras ke ĝin eldonis SAT, tio certe povas 
esti efika kaj estas grava por la valorigo de nia asocio. La 
insultoj kaj kvereloj en niaj revuoj kaj kongresoj nur po- 
vas forpuŝi eventualajn novajn membrojn. K-do Charlot 
konstatas ke la LEA-oj kelkfoje ne bone funkcias. Ankaŭ 
ni havas frakciojn kies laboro estas en sia propra medio 
propagandi kaj varbi. Dum la jaro, kiam estas grandegaj 
manifestacioj, konferencoj, ktp, ke la PK devus sendi sian 
apogon, eĉ se ne eblas sendi iun personon. Tio estas tre 
grava kaj povus helpi por la akiro de novaj membroj. K- 
do Keable, kiu la unuan fojon partoprenas SAT-kongre- 
son, kritikas ke ĝi estas sufiĉe kaosa kaj senstruktura. Oni 
perdis tro da tempo por aprobi la jarraporton kaj nun post 
la paŭzo oni denove parolas pri la samaj aferoj. Laŭ li la 
plej grava afero devus esti rezolucio kiun oni faros fine de 
la kongreso kaj pri ĝi oni devus diskuti. Li mem jam ko- 
mencis surpaperigi la ideojn. K-dino Tereza Sabatier 
respondas al k-dino Ternant ke efektive lastatempe SAT- 
Amikaro iom pli propagandas pri SAT kaj ke ŝi donis ĝin 
kiel ekzemplon. K-do Rollin opinias ke nun la homoj 
bezonas esperon kaj ni ne trovos novajn membrojn se ni 
proponas nenion krom la jaran kongreson. Ni ne devas 
nur proponi diskutojn sed ankaŭ aktive partopreni en la 
laboristaj manifestacioj kaj movadoj kaj kun la montro de 
esperantlingvaj banderoloj. K-do Prent analizas kial la 
homoj lernas aŭ ne lernas Esperanton. Ili devas havi bezo- 
non pri ĝi - ekzemple komunikado kun eksterlando. Se 
tiuj homoj aktivas en sindikatoj aŭ laboristaj medioj, ili 
trovos eventuale la vojon al SAT, K-do Duc Goninaz fa- 
ras kelkajn rimarkojn. Li diras ke ne estas la rolo de la 
SAT-kongresoj akcepti la neesperantistojn por altiri ilin 
al Esperanto, ĉar tio estas la rolo de LEA-oj, grupoj ktp. 
La SAT-kongreson principe partoprenu personoj kiuj ka- 
pablas esprimi sin en Esperanto. La dua afero estis la de- 
mando, kial junaj homoj, progresemaj, lernus Esperan- 
ton? Ja lingva problemo estas socia problemo. Ekzistas 
lingva imperiismo, ĉar la ŝtatoj trudas la lingvojn kaj Es- 
peranto povas esti solvo. 

K-do Schram, kiel prezidanto de la laborkunsi- 
do, resumas ĉion diritan sed revenas al la demando, kiel 
plimultigi la membraron, ĉar fakte tio estis la komenca 
demando de la diskuto. 

K-do Barkoviĉ reagas, dirante: Dum tiuj diskutoj 
ni ofte aŭdis la frazon “SAT devus fari tion, SAT devus 
partopreni en tio... Mi ŝatus ke ili diru: Ni devas partopre- 
ni en tio, ni devas fari tion kaj tion., kaj ke la homoj diru: 
mi volas tion kaj tion fari. Sekvu min. Kiam oni diras ke 
SAT devas fari, tio estas kvazaŭ vi estus ekstere kaj tio ne 
koncernas vin, sed tio koncernas SAT. Kio estas SAT? 
SAT estas vi, ni ĉiuj estas SAT. Ja, sen vi ĉi tie la SAT- 
kongreso ne okazus. Do, mi petas ke vi donu konkretajn 
proponojn kaj decidu pri ilia realigo. Aliel la kongreso 




















| finiĝos kaj restos la decido ke SAT devas fari... K-dino 

Ternant respondas al la demando de Jakvo, kiel duobligi 
la SAT-anaron. Sufiĉas ke ĉiu membro venigu al SAT 
nur unu novan membron kaj ni duobligos la membraron. 


Per tio finiĝis la dua laborkunsido. 
skokok 


TRIA LABORKUNSIDO 

La kunsidon gvidis k-dino Franciska Touba- 
le, 

Komence de la kunsido, la ĝenerala sekretario 
de SAT k-do K.Barkoviĉ demandis k-don M.Duc Goni- 
naz ĉu li pripensis la sugeston de nuna PK kandidatiĝi 
por nova PK. K-do M.Duc Goninaz diris, ke li decidis ne 
kandidatiĝi. K.Barkoviĉ esprimis la bedaŭron pri tiu de- 
cido kaj prezidantino de la kunsido k-dino F.Toubale 
komentis, ke en tiu kazo ne estos surprizo post voĉdonado, 
ĉar PK devas esti el 8 personoj kaj nome tiom da kandida- 
toj estas. 

Billy Waldon 

La prezidantino de la kunsido memorigis, pri la 
ekzistanta fonduso de SAT. 

Pliaj komentoj ne estis kaj komenciĝis pritrakta- 
do de alia temo: enkarcerigo de membroj el la grupo de 
Moskvo “PORTOS”. K.Barkoviĉ prezentis la lastajn in- 
formojn pri juĝproceso kiujn PK ricevis antaŭ la foriro al 
la kongreso. La juĝo de du viroj el la grupo estas ĉesita, 
ĉar oni deklaris ilin frenezaj kaj ili devos, - neniu S 
kiom longe, - pasigi la vivon en frenezulejo. Du virinoj 
kiuj defendas sin mem, havis la okazon fari la defendo- 
paroladojn kaj la juĝistino decidis prokrasti la decidon de 
la tribunalo. K-do K.Barkoviĉ aldonis: ke povas esti, ke 
post fino de la kongreso alvenos novaĵoj el Moskvo kaj 
tiam ili estos aperigitaj en Sennaciulo. Li ankaŭ memori- 
gis, ke SAT eldonis la poŝtkartojn, kiuj estis menditaj de 
SAT-anoj kaj senditaj al juĝejo. Tiuj bildkartoj atingis 
juĝistinon. Ŝi montris kelkajn dum la juĝproceso, do ili 
ne estis senutilaj. Eĉ se tio ne helpis, ili almenau ne estis 
forĵetitaj sen atenti pri ili. 

K-dino T.Sabatier demandis ĉu post la kon- 
damno de la rusaj kamaradoj eblos peti intermiksiĝon de 
Amnestio Internacia. 

K-do H.Peyrouty diris, ke asocio devas serĉi iun 
eblecon helpi al rusoj, nur li dubis ĉu SAT kaj Amnestio 
Internacia povas intermiksiĝi en tiuj kazoj kiam membroj 
de grupo estas agnoskitaj kiel frenezaj. 

K-do Prent proponis turni sin ankaŭ al Amnes- 
tio Internacia en Rusio. K-dino F.Toubale rakontis, ke ŝi 
ricevis la registritan leteron de Homaj Rajtoj el Rusio kaj 
ne scias Ĉu ŝi devas al ĝi respondi. Ja letero estas sendita 
al ŝi persone, sed en teksto oni skribas al PK de SAT, 
dum ŝi ne estas membro de la PK. 

















K-do K.Barkoviĉ aldone klarigis, ke letero kiu | 


venis de Moskvo estis respondo al sendita bildkarto kaj 
teksto estis en rusa lingvo. K-do M. Duc Goninaz tradu- 
kis la tekston kaj nun F.Toubale povas persone respondi 
la leteron. Ankaŭ SAT ricevis cirkuleran leteron, en kiu 
estas nenio por respondi, nur informoj, ke oni promesas 
ion fari. K-do Barkoviĉ aldonis, ke pri tiuj dosieroj kiuj 
arigas la dokumentojn pri grupo “PORTOS” ĉefe okupiĝis 

Y.Peyraut kaj nun kiam li forpasis tion devas transpreni 
iu alia. Ne nepre tio devas esti membro de la PK. Ankaŭ 
estas bezonataj libervolaj membroj de SAT kiuj okupiĝu 
pri tiu dosiero de B.Waldon kaj tio ne estu nur iu de PK, 
aŭ ne estu nur francoj kiuj ĉion faras. 

K-do M Suarez esprimis la deziron helpi al tiuj 
homoj, sed li ne povis proponi kion konkrete oni faru. 

K-do J.Schram redemandis ĉu li bone kompre- 
nas, ke venas la propono al PK kaj membroj de asocio 
faru ion por helpi al kamaradoj laboristoj dise en la mon- 
do per sia subteno aŭ malaprobo de agoj. 

K-do V.Charlot diris, ke laŭ lia scio la PK de 
SAT estis la sola instanco kiu faris la provon helpi. La 
problemo laŭ parolanto estas kiel vigligi aliajn instanco- 
jn. Jam estas vigligita Ĝenerala Konsilantaro kaj venas la 
vico por aliaj. Maksimuma instanco por la movado ei 
la kongreso kaj eĉ pli ol kongreso, la membraro esta: la 
maksimuma instanco. Laŭ k-do V.Charlot oni ne devas 
ĉiam peti la permeson de la PK por agi, eĉ ne PK devas 
diri kion fari. Do jam nun kongreso povus instigi la mem- 
braron por fari ion konkretan: kial, ekzemple, membroj 
per si mem ne kontaktu pro la mortpuno de B.Waldon la 
Amnestion Internacian aŭ aliajn instancojn. Tio devas esti 
la devo de ĉiu membro ekster la PK kaj nur havante ligon 
kun tiuj instancoj oni poste turnu sin al la PK kun raporto. 

K-dino Z.Banet-Fornalowa komencis parolon 
per plendo, ke ŝiaj nervoj ne eltenas la laboron de kunsi- 
do. Ŝi diris, ke ŝi venas al kunsidoj, ĉar aferoj de SAT 
gravas por ŝi, tamen ŝi konkludas, ke kvankam la mondo 

rapide ŝanĝiĝas la laboro en kongresaj kunsidoj ne ŝanĝiĝas 

kaj ne evoluas. Ŝi proponis, ke PK kaj ĜK anticipe pri- 
pensu kion ili proponu al la kongreso. Kaj kongresantoj 
nur konkrete diru sian opinion pri diversaj temoj. Kiel 
eventualajn temojn ŝi proponis la eniron de sovaĝa kapi- 
talismo al iamaj socialismaj landoj, senlaborecon, eksplua- 
tadon k.t.p. Kiel aktualan temon ŝi sugestis: kiajn argu- 
mentojn PK proponas, ke SAT ne mortu, La rutinan pri- 
diskutadon de la raporto de la PK ŝi konsideras senutila. 
Se organizantoj de kongreso proponus konkretajn pridis- 
kutendajn temojn, la rezolucio ne estus nur la rezulto de 
unu persono kiu estas elektita por tiu tasko. La proponoj 
de temoj, laŭ k-dino Z.Banet-Fournalowa povus e i jam 
anticipe anoncitaj en Sennaciulo. Ŝi ankaŭ kritikis la sa- 
lonon kie okazis la kunsido pro la malbona aŭdebleco kaj 
proponis post paŭzo ŝanĝi la salonon al pli eta kie estus 
pli intima etoso, pli bona kontakto kaj la laboro pli efika. 
Ŝi konkludis, ke multaj membroj de SAT restas en asocio 
pro fideleco, sed laboro dum kunsidoj ne instigas al re- 
veno al kongresoj. Ili estas enuigaj kaj tiel forpuŝas alve- 
non de novaj membroj. La PK devus veni kun iuj propo- 
noj por la diskuto dum la kongreso. Ŝi sentis sian devon 
ĉion diri kiel membro de SAT al kiu gravas la estonto de 
la asocio. (Aplaŭdoj) 

Prezidantino de la kunsido k-ino F.Toubale ko- 
mentis la vortojn de k-ino Z.Banet- Fornalowa, ke funk- 
cio de PK ne estas fari proponojn, sed plenumi la decido- 
jn de membraro. Ŝi bedaŭris, ke de membroj de la asocio 
ne venas instigoj kaj proponoj, sed ŝi mem eĉ ne restus en 
organizo kie PK proponas kion fari. 

K-do G. Cavalier revenante al demando pri ru- 
saj kamaradoj memorigis, ke laŭ la sperto de la kongreso 
en St. Peterburgo, kongreso povas sendi la protestleteron 
al kelkaj instancoj en Rusio aŭ informojn al internaciaj 
mondaj organizaĵoj. 

K-dino T. Sabatier nur volis respondi al homoj 
kiuj demandis ĉu eblas dum la kongreso kolekti monon 
por la fonduso de B.Waldon. La respondo estas pozitiva. 

K-do M. Suarez subtenis la proponon de 
G.Cavalier skribi la leteron je la nomo de la kongreso al 
diversaj instancoj defendante rusajn kamaradojn. 

K-ino 8. De Weerd volis nur ripeti, ke se iu vo- 
las la ŝanĝojn en la statuto, devas ankaŭ agi laŭ la Statuto, 
nome aperigi la proponon ĝustatempe en Sennaciulo kaj 
dum la venonta kongreso la propono 
estu pritraktita. 

K-do V. Charlot rimarkis, 
ke nun en la diskuto oni ligas ne se- 
lektitajn temojn. Unue li proponas 
paroli kiel ni ŝanĝu la disvolviĝon de 
la kongreso, poste venos la demando 
kiel venigi la homojn al SAT, sed tio 
estas apartaj temoj. Li konstatis, ke la- 
boro de kongreso jam ŝanĝiĝas, ĉar oni 
ne plu legas la tutan tekston de la ra- 
porto de PK. La plua decido laŭ li 
povus esti, ke parolantoj nur diru ĉu 
ili havas ion por diri pri la raporto aŭ 
ŝanĝi kaj tio rapidigus la diskuton. Kaj 
la ĉefa diskuto laŭ opinio de k-do 
V.Charlot devas esti pri fundamentaj, 
gravaj demandoj. 

Prezidantino de la kunsido k- 
dino F.Toubale proponis decidi ĉu la 
kongreso skribos la leteron defendantan rusajn kamara- 
dojn kaj la temon “kongresoj” lasi por pli posta diskutado 
en alia salono kun pli bona aŭdebleco. 

Ĝenerala sekretario de PK k-do Barkoviĉ aldo- 
ne proponis, ke en la sama salono oni ankoraŭ pritraktu 
la temon “SAT kaj reto”, ĉar en salono estas praktikaj 
rimedoj por demonstri la paĝojn de SAT. 

Kongreso voĉdonis por ke letero estu skribita kaj 
prezidantino de la kunveno petis volontulojn por fari la 
tekston. 





K-ino A.Montesinos sugestis, ke estus bone havi 
unu preparitan tekston kiun sendu tiuj el kongresanoj kiuj 
deziras. 

K-do M. Audibert havis la demandon ĉu SAT 
jam faris tiel, ke oni havu la pretan tekston kaj ĉiu mem- 
bro poste sendu ĝin al internaciaj instancoj je sia nomo. 

Prezidantino de la kunveno konfirmis, ke nome 
tio estis la ideo kaj k-do K.Barkoviĉ aldonis, ke tio estis 
farita. La poŝtkarton similan al tiuj de A.L. eldonis SAT. 
Nun kongreso volas puŝi A.I., ke ĝi subtenu tiujn homojn, 
ĉar ĝis nun A.I. rifuzis tion fari. 

Pritraktante la temon “SAT kaj reto” ĉeestantoj 
de la kunsido povis sur granda ekrano vidi paĝojn de SAT. 
Per komputoro manipulis k-do A.Prent kaj ĝenerala sekre- 
tario de PK k-do K.Barkoviĉ konatigis la kongresanojn 








kun la strukturo de paĝoj, rakontis ke pri hejmpaĝo zor- 
gas la juna japana kamaradino Viola, kiu estas tre aktiva 
kaj entuziasma. En la dua parto de la kunsido unue estis 
pritraktitaj kelkaj organizaj demandoj kaj kongreso 
daŭrigis la laboron. 

La unua temo estis la venonta kongreso en La 
Chaux-de-Fonds kaj por inviti kongreson alparolis ĉees- 
tantojn s-ino M.F.Conde-Rey. Ŝi komencis per bedaŭro, 
ke ŝi estis ĉagrenita dum pli frua kunsido: ŝi aŭdis k-don 
V.Charlot paroli pri Esperanto-Civito negative. Laŭ M.F. 
Conde-Rey ĉiu rajtas havi sian opinion kaj esprimi ĝin, 
sed ŝi demandas kongresanojn ĉu ili estas sufiĉe bone in- 
formitaj pri Esperanto-Civito. Ŝi diris, ke ne estas ŝia celo 
nun paroli pri E.C., sed se SAT-membroj vidas en ĝi danĝe- 





Ĉarmaj junaj hispaninoj distris nin per folkloraj dancoj. 


Fotis: L. Gabalda 


ron por SAT aŭ por Esperanto mondo, ŝi konsilas sekvi la 
statuton de SAT kaj : “pli bone informiĝi, bone kompari, 
ĝuste kompreni kaj elekti memstare la vojon.” Poste ŝi 
prezentis la urbon kie okazos la venonta SAT kongreso. 
La mezgranda urbo situas en la nordokcidento de Svis- 
lando, proksime de franca landlimo. En urba biblioteko 
estas interesa kolekto de E-verkoj, dokumentoj. Urbo mem 
havas kelkajn rimarkindajn vidindaĵojn: muzeon pri hor- 
loĝoj, ne ordinaran horloĝon en urba parko k.t.p. 

K-do K. Barkoviĉ aldonis, ke ĉiuj loĝlokoj es- 
tas proksime de haltejoj de urba trafiko kaj kongresejo en 
la liceo sur la monto estos facile atingebla. Kongresejo 
estas moderna, bonege ekipita kaj apud la liceo estas par- 
kejo kiu estos rezervita por kongresanoj kiuj alvenos per 
aŭtomobilo. 

M.F.Conde-Rey ankaŭ klarigis pri la eblecoj atingi kon- 
gresurbon per trajno. 

K-do K.Barkoviĉ diris, ke kondiĉoj estos vere 
bonaj kaj prezoj kvankam okcidentaj tamen malpli altaj 
ol kutime en Svislando. La dato de la kongreso estos la 
dua semajno de julio, de la 12-a ĝis la 19-a de julio 2003. 

M.F.Conde-Rey diris, ke ekzistas junlargastejo 
kaj amasloĝejo por tiuj kiuj volas havi malpli kostajn tra- 
noktadojn. 

K-do D.Levitan demandis ĉu estos ebleco ten- 

dumi. 

K-do K.Barkoviĉ konfirmis, ke tendumejo ek- 
zistas, atingebla per buso. Laŭ impreso de K. Barkoviĉ 
urbo estas bela kaj sufiĉe granda. 

K-ino Z.Banet-Fornalowa demandis ĉu estos 
kontaktoj kun urbaj respondeculoj kaj sindikatistoj. 

Al tio ĝenerala sekretario de PK respondis, ke 
jam estas kreita OKK kaj PK havos la kontakton kun ĝi 
kio ebligos interkonsenti ankaŭ pri tiaj programeroj. Li 
aldonis, ke organizi kongreson por KCE estos certe multe 
pli facile ol por sola Marteno kun helpo de lia edzino. 

K-do M.Bustin klarigis, ke li kontaktis ĉiujn 
urbajn instancojn kaj nur la lastan momenton li eksciis, 
ke neniu venos, ĉar okazas kunveno, sed li opinias, ke 
simple esperanto por urbaj funkciuloj estis ne grava afero. 
Li kontaktis ankaŭ sindikatojn, sed ĉiuj rifuzis veni al ren- 
kontiĝo kun kongresanoj. 

Al demando ĉu ankaŭ okazos la pos- 
tkongreso aŭ antaŭkongreso k-do K.Barkoviĉ konfirmis, 
ke KCE pretas tion organizi, se estos sufiĉe da intereso 
flanke de partoprenantoj. Tiu intereso devas esti frue kaj 
klare montrita. SAT daŭre kontaktas la organizantojn pro 
la organizado de kongreso, sed antaŭ kaj postkongresoj, 
ne estas la afero de SAT. Al demando kiu estas en O.K.K 
k-do K.Barkoviĉ diris, ke nomoj aperos en Sennaciulo. Li 
substrekis, ke inter SAT kaj KCE estas interkonsento pri 
SAT kongreso laŭ la SAT regularo kaj estos ankaŭ aliaj 
aktivaĵoj. Al demando ĉu ankaŭ Esperanto Civito parto- 
prenos en la organizado de kongreso ĝenerala sekretario 
de PK klarigis, ke kongreson organizos KCE kaj tie estas 
homoj kiuj estas en Esperanta Civito. Ja tio estas ilia rajto 
same kiel rajto de iu ajn de ni., sed kun E.C. SAT subskri- 
bis nenian kontrakton. Al rimarko, ke pro EC aperas kve- 
reloj en movado, k-do K.Barkoviĉ reagis, ke bedaŭrinde, 
en Esperanto movado oni konstante kverelas k' tataŭ 
esti toleremaj kaj amikaj, homoj ofte estas agresemaj kaj 
kritikemaj. 

K-dino 8. de Weerd diris, ke jam okazis tre suk- 
cesa feria semajno en KCE kaj ĉio estis bonege organizi- 
ta, en tre bela loko, do ŝi konsilas sen duboj akcepti pro- 
ponon organizi kongreson en La Chaux-de-Fonds. 

M.F.Conde-Rey aldonis, ke por ŝatantoj migri 
estas tre konvenaj, belaj lokoj kaj oni ne forgesu kunporti 
migradŝuojn. 

K-dino Z. Banet-Fornalowa proponis, ke nun 
oni ne revenu al temo Esperanta Civito. Ŝi memorigis, ke 
KCE estas histore ligita kun laborista movado kaj tiu 
centro estas grava por laboristaj agantoj. Laŭ ŝi la progra- 
mo de la kongreso devus speguli tion per prelegoj. Ŝi ankaŭ 
iomete rakontis pri interesa arkitekturo de la urbo. 

Prezidantino de la kunveno k-dino F.Toubale 
dankis al M.F.Conde-Rey pro la invito kaj kongreso 
daŭrigis la laboron. 

K-do S.Keable diris, ke li havas la senton, ke 
mankas iu skribita propono al kongreso por krei la gvi- 
drezolucion kaj deklaracion. Laŭ li estus bone havi la teks- 
ton jam anticipe prezentitan en Sennaciulo por ke ĉiuj ko- 
natiĝu kaj dum kongreso pridiskutu. 

K-ino F.Toubale rimarkis ke tiuj dokumentoj de- 
vas esti la sekvo de la kongresa laboro kaj estus malfacile 

antaŭvidi kiel estos. 

K-do S.Keable proponis kelkajn punktojn por igi 
kongresojn pli demokrataj kaj pli efikaj. Unue estus bone, 
se ĜK antaŭ la kongreso verkus malnetojn de deklaracio 
kaj gvidrezolucio kiujn poste kongreso amendu. Tiuj teks- 
toj en iu formo (ekzemple pere de Sennaciulo) estu disdo- 
nitaj al ĉiuj membroj. K-do S.Keable ankaŭ proponis, ke 











Prezidanto de la O.K.K. k-do Marteno Bustin kun la 


brila preleganto pri Garcia Lorca. 
Fotis: L. Gabalda 


dum la unua laborkunsido estu elektita kongresa komi- 
siono kiu proponu al kongreso la tagordon. La komisiono 
havus la rajton ŝanĝi la tagordon por pritrakti ĉefajn kaj 
gravajn temojn, evitante rutinajn temojn de la jara raporto 
de PK. 

K-do J.Schram konsentis ke ideo estas bona, se 
estus homoj kiuj proponas ion kio utilas al SAT. Tio ne 
devas esti iu komisiono kiu laboras en angulo, sed mem- 
broj kiuj per Sennaciulo faru proponojn. Li ne sukcesis 
ĝis nun laborigi la Ĝeneralajn konsilantojn agi en tiu di- 
rekto, kion li ege bedaŭras. 

K-dino 8. DeWeerd konsilis, ke oni legu kaj re- 
legu la Statuton de SAT kaj agu laŭ ĝi. Statuto klare diras, 
ke kongreso esploras diversajn proponojn pri la agado por 
la venonta jaro. Proponojn rajtas sendi ĉiu aktiva membro 
k.t.p. Laŭ ŝi, en la Statuto estas klare priskribita kiel oni 
devas fari la proponojn. 

K-dino T. Sabatier diris, ke ŝajnas al ŝi, ke 
sufiĉus unu kunsido kie oni parolu pri la pasinta jaro kaj 
partoprenantoj nur decidu ĉu ili akceptas la raporton. Tio 
lasus tempon por ĉefe paroli pri estonto, kio gravas. Ŝi 
proponis, ke por la venonta kongreso kiu okazos en lerne- 
jo estu interkonsento pri ebleco uzi retaliron. Ŝi ankaŭ di- 
ris, ke laŭ ŝia scio ekzistas libro kun la spertoj de antaŭaj 
organizantoj de kongresoj kaj homoj kiuj jam organizis 








oktobro 2002 


SENNACIULO 





kongresojn povus atentigi pri iuj punktoj kiuj ne sufiĉe 
bone realiĝis. Ŝi ankaŭ diris, ke se eblus kunsidi sidante 
en la rondo, ne tiel ke iuj sidas sur podio, estus pli konve- 
ne. 





K-do 8. Keable atentigis, ke tio kion li proponas 
ne postulas la ŝanĝon de regularo. Ja oni rajtas diskuti, 
proponi nur kongreso fiksus la tagordon aŭ povus se 
necesas ŝanĝi ĝin. 

K-do A.Prent diris, ke dum la lastaj kongresoj li 
multe studis kio okazis, kiel venis la proponoj de diversaj 
membroj: ĉeestantaj, tiuj kiuj minacas foriri, tiuj kiuj fo- 
riris k.t.p. Li diris, ke se li eniros la novan PK li prenos la 
taskon okupiĝi pri la programo de la kongreso, ke ĝi estu 
alloga ne nur al tiuj kiuj venas pro bona amika etoso, sed 
ankaŭ al tiuj kiuj volas profiti la kongreson por priparoli 
profundajn aferojn de SAT. Li vidas, ke eblos ŝanĝi la 
laborkunsidojn sen ŝanĝi la Statuton. 

Prezidantino de la kunsido proponis pritrakti la 
temon “Ĝenerala konsilantaro” kaj ŝi demandis ankaŭ ĉu 
dum la kongresa semajno iu jam decidis aldone kandida- 
tiĝi al PK. Ĝenerala sekretario de SAT klarigis, ke nun 
estas la lasta momento kiam eblas kandidatiĝi al PK, ĉar 
kongreso havas rajton akcepti pliajn kandidatojn. 

Finfine, post amika premo de kongresanoj k-do 
M.Bustin akceptis esti la oka kandidato al PK. 

K-do M Duc Goninaz parolis pri Ĝenerala Kon- 
silantaro kaj demandis kie mankas la ĝeneralaj konsilan- 
toj laŭ la geografiaj sektoroj. 

K-do R. Lynn reagis, ke ĜK havas la reprezen- 
tantojn en ĉiu LEAo. 

K-do V.Charlot diris, ke 4 horzonoj estas pre 
zentataj kaj multaj aliaj tute ne, sed eble el unu horzono 
povas esti kelkaj ĝeneralaj konsilantoj. 

K-do K. Barkoviĉ klarigis ke laŭ tradicia kom- 
preno la konsilantoj devus esti de diversaj horzonoj, sed 
praktike tio neniam funkciis bone. Laŭ la statuto devus 
esti kaj konsilanto kaj lia anstataŭanto de unu horzono, 
sed tio ne estas reala nun kaj li proponas, ke estu serĉataj 
homoj kiuj volas agi, doni konsilojn al PK, kontroli ĝin 
sen atenti pri tio de kia parto de la mondo la persono ve- 
nas. Li sugestis kandidatigi tiujn kiuj estas pretaj labori 
por SAT. 

K-do Yamasaki indikas ke la rolo de Ĝenerala 
Konsilantaro estas kontroli la agadon de Plenum-Komi- 
tato kaj konsili. 

K-do J. Schram proponis, ke homoj kiuj dum la 
kongreso kritikas kaj havas multajn rimarkojn kandida- 
tiĝu al ĜK, ĉar tie ili povus fari valoran laboron. 

K-do Suarez rimarkigis, ke ne eblas havi ĝene- 
ralajn konsilantojn en ĉiuj horzonoj, ĉar ja ne estas mem- 
broj ĉie. Li proponis unue varbi membrojn dise en la mon- 
do. 











K-do A. Prent proponis pripensi, ĉu ne eblus 
plilarĝigi la horzonojn aŭ havi la konsilantojn de la tuta 
mondo laŭ la kvanto de membroj en diversaj landoj. 

Prezidantino de la kunveno k-dino F. Toubale 
antaŭ la transiro al alia temo demandis ĉu iu el ĉeestantoj 
pretas kandidatiĝi al ĜK kaj neniu sin anoncis. 

La sekva pritraktata temo estis “Amikeca reto”, 
sed venis la demando ĉu jam estas iuj kandidatoj por or- 








ganizi la kongresojn por venontaj jaroj. 

K-do K. Barkoviĉ diris, ke neniu kandidatiĝis 
post La Chaux-de-Fonds. En Germanio kongreso ne oka- 
ZOS, ĉar germanoj respondis, ke ili pro diversaj kialoj ne 
pretas ankoraŭ tion fari. Li demandis ĉu iu de ĉeestantoj 
pretus tion fari? Ja ofte venas kritikoj, ke PK ne sufiĉe 
esploras eblecojn organizi kongresojn. 

K-do J. Schram komentis, ke organizi kongre- 
son ne estas problemo. Problemo estas trovi konvenan 
lokon por loĝi kaj por kongresi, kaj por normalaj prezoj. 

K-do K. Barkoviĉ diris, ke oni ne devus kritiki 
aliajn kiam oni ne havas alian proponon. Rilate la kongre- 
sojn, estas la ebleco havi kongreson en Slovakio, sed pro- 
blemo estas, ke dum la lastaj jaroj multaj SAT-anoj plen- 
dis kial kongresoj okazas en orientaj landoj. Nun ni kon- 
gresas en okcidento kaj tamen la kvanto de partoprenan- 
toj ne estas alta. PK atendas proponojn por la venontaj 
jaroj aŭ akceptos proponon pri kongreso en Slovakio. 

K-do M.Bustin montris la afiŝon de kongreso de 
SAT kiu okazis en Hispanio en la jaro 1934, kiu estis la 
unua SAT-kongreso en Hispanio, en Valencio. 

Revenante al temo “Amikeca Reto” la respon- 
deculo de servo k-do G. Rollin prezentis ĝin. “Amikeca 
Reto” kreiĝis antaŭ 15 jaroj kaj estas memstara asocio kaj 
servo de SAT. Li invitis ĉiujn al kunveno posttagmeze 
kaj diris, ke li pretas respondi ĉiujn demandojn. 

K-dino T.Sabatier donis kelkajn klarigojn pri la 
diferencoj inter “pasporta servo” kaj “Amikeca Reto”, 
nome, ke membroj de “Pasporta Servo” gastigas homojn, 
dum tiuj de “Amikeca Reto” ankaŭ donas informojn, gas- 
tigas, gvidas. 

K-do G.Rollin substrekis, ke du servoj estas di- 
ferencaj kvankam ambaŭ eldonas la libron kun informoj 
kiujn aĉetanto rajtas uzi. Li ankaŭ diris, ke estis espero 
altiri membrojn al SAT tiamaniere kaj doni la informojn 
por esperantistoj. Kiel ekzemplon li prezentis eblecon 
vojaĝi al Moskvo, kio eblas sen kontaktoj kun esperantis- 
toj. Ja ekzistas diverslingvaj gvidlibroj, sed sen kontaktoj 
kun esperantistoj ne eblas viziti lernejon, sindikatejon, fa- 
brikon k.t.p. Tiaj kontaktoj ebligas interŝanĝi informojn 
kaj spertojn kaj tio kongruas kun la ideoj de la Statuto de 
SAT. 











Al demando ĉu la prezo de la libro estas sama 
por membroj de SAT kaj nemembroj k-do G.Rollin res- 
pondis pozitive kaj klarigis kiel aliĝi al servo kaj kiel oni 
rajtas uzi la libron. La membroj de “Amikeca Reto” la 
adreslibron ricevadas senpage. 

La sekva temo estis “Sennaciulo” kaj prezidan- 
tino de la kunveno k-dino F.Toubale petis esprimi sin. 

Redaktoro de “Sennaciulo” k-do K. Barkoviĉ 
diris, ke li petas sugestojn, proponojn, kritikojn kaj ankaŭ 
opinion de kongresanoj ĉu aperigi S-ulon en la reto. Laŭ 
lia opinio tio ne estus bona solvo, ĉar parto de abonantoj 
ne plu abonus la gazeton. Al SAT same kostas ĉu eldoni 
la gazeton en 500 aŭ en 1000 ekzempleroj kaj por ekspedi 
ĝin estas prefere havi 1000 ekzemplerojn, ĉar tiam SAT 
havas la rabaton. Nun en reto aperas la tri unuaj paĝoj de 
la gazeto por prezenti ĝin. 

K-do G. Rollin diris ke li memoras tempojn kiam 
dum kongresoj homoj ne emis paroli kaj Kreŝo kuraĝigis 

partoprenantojn ion diri. Poste estis tempo kiam mankis 
la materialo por “Sennaciulo”, sed nun oni verkas. Do, 
venis tempo por la diversaj rubrikoj. Parolanto mem res- 
pondecas pri unu rubriko, sed devus esti vere diversaj: pri 
lokaj agadoj, pri sindikataj aferoj, novimperialismaj bata- 
loj k.t.p. La rubriko kreas la bezonon kaj por Sennaciulo 
oni bezonas ne longajn artikolojn, la lastaj taŭgas por Sen- 
nacieca Revuo. 

K-do V. Charlot diris, ke laŭ li dum lastaj du 
jaroj la aferoj pliboniĝis kaj ni vere estas sur bona vojo. 
Li proponis en la reto aperigi la antaŭajn numerojn de 
Sennaciulo, eble eĉ en la parto “arkivoj”, kvankam deno- 
ve oni devus trovi iun kiu zorgu pri tiu afero. 

K-do J.Wilfred demandis ĉu ne eblus en Senna- 
ciulon meti la reklamojn por gajni monon. 

K-do K.Barkoviĉ respondis, ke por ricevi raba- 
ton por la ekspedo de la gazeto oni ne rajtas meti pagatajn 
reklamojn. Ĉiuj reklamaj informoj kiuj aperas en Senna- 
ciulo estas senpagaj kaj pli informoj ol reklamoj. La ek- 
zemplerojn de Sennaciulo ricevadas diversaj instancoj en 
Francio kaj kontrolado ĉiam eblas. 

K-dino T.Sabatier atentigis, ke SAT amikaro 
ankaŭ petis tiun rabaton por sia gazeto kaj ricevis la alvo- 
kon, ke gazeto estu prezentita plene tradukita. 

K-do S.Keable subtenis la proponon de k-do 
V.Charlot, ke aperigo de malnovaj numeroj en reto estus 
utila por tiuj kiuj interesiĝas kio okazis en SAT dum pli 
fruaj jaroj, 

K-dino J.Ternant precizigis la nombron de la 
partoprenantoj en la kongreso kaj klarigis, ke SAT- Ami- 
karo petante la rabaton por la ekspedo devis nur unufoje 
traduki la kompletan numeron de gazeto, sed poste ne plu. 

K-do A.Prent diris, ke li hontas, ke kiel peranto 
li ne prizorgis la materialon por la gazeto pro tro da diver- 
saj aktivecoj, sed li konscias, ke li devas serĉi kiu tion 
faros. 








K-dino Z.Banet-Fornalowa opiniis, ke SAT kiel 
kleriga asocio devus havi kulturan paĝon en Sennaciulo. 
Laŭ ŝi tio ne ĉiam devas esti recenzo, sed povas esti aliaj 
artikoloj kiuj konvenus al la rubriko “kulturo”. 

Redaktoro de la gazeto k-do K. Barkoviĉ pro- 
ponis, ke k-dino Z.Banet-Fornalowa gvidu tian rubrikon: 
kolektu la materialon de ĉiu kiu sendas, redaktu la paĝon 
kaj tiam sendu ĝin al redakcio. X-dino Z. Banet-Forna- 
lowa akceptis tiun taskon kaj sugestis ĉiujn aktive kun- 
labori. 





K-do J.$chram diris, ke en Sennaciulo li ofte 
vidas la nomon “Jakvo” kaj li alparolis tiun personon de- 
mandante ĉu li ŝatas traduki artikolojn. Jakvo respondis, 
ke li tute ne ŝatas tion, ke tio estas teruraĵo, sed li faras 
tion pro sento de respondeco, ke kiel SAT membro li 
klopodas informi aliajn homojn. Li postulas, ke ankaŭ aliaj 
tion faru, eĉ se kontraŭvole traduku la tekstojn kaj infor- 
mu aliajn SAT membrojn kio okazas en la mondo. 

K-do P.A.Garrote havis la demandon al redak- 
toro en kiu rubriko plej mankas la materialo. 

K-do K. Barkoviĉ diris, ke tro da materialo ne 
estas. Grandan parton de materialo li prenas de reto. Ek- 
zistas ankaŭ rektaj kulaborantoj, sed ofte estas problemo, 
ke ili skribas tro longajn artikolojn. Homoj ne kapablas 

skribi koncize kaj li estas devigata akcepti la longajn por 
ne ofendi kaj ne perdi la aŭtorojn. Ofte li petas mallongi- 
gi, ĉar legantoj ne legas longajn tripaĝajn artikolojn. En 
Sennaciulo, do aperas tio kion oni sendas. 

K-do Garrote diris, ke reto estus bona rimedo 
por propagandi Sennaciulon, sed tri unuaj paĝoj ne sufiĉas 
por tio. Devus esti elektitaj kelkaj bonaj artikoloj kiuj ekin- 
teresus la legantojn. Ankaŭ valorus en nacia lingvo aperi- 
gi la tradukojn de kelkaj bonaj artikoloj kiuj povus kona- 
tigi homojn kun SAT kaj tio estus bona reklamo por aso- 
cio. 

K-do P. Hernandez diris, ke gazetoj ĝenerale 
ne enspezas de aĉetantoj, sed de reklamo. Ĉar Sennaciulo 
havas problemojn, li konsentas, ke ideo publikigi antaŭajn 
numerojn en reto estas bona ideo kaj li pretas traduki ar- 
tikolojn, se estos necese al hispana lingvo. 

K-dino'T.Sabatier rimarkis, ke multaj SAT anoj 
verkas por Laŭte kaj tiuj artikoloj ofte konvenus por Sen- 
naciulo, Ŝi ankaŭ havis la demandon kiamaniere aliaj ga- 
zetoj kiuj estas en reto povus havi la ligon en paĝo de 
SAT. 

K-do K. Barkoviĉ respondis, ke se oni volas havi 
tiun ligon oni devas peti ĉe SAT kaj tion estos simple 
aranĝi. 





K-do V. Charlot proponis ke UNESCO-paĝo 
havu tiun ligon, ĉar kelkaj esperantaj paĝoj jam tion faras. 

K-do G. Rollin diris, ke en la hejmpaĝo de Ami- 
keca Reto (sub rubriko Forumoj) li kelkfoje enmetis teks- 
tojn laŭ temoj kaj kiuj volas povas vidi ĉiujn en rubriko 
aperigitajn tekstojn, kontribui kaj reagi. Tio estas vojo por 
aktivigi homojn. 

K-do R. Prevost plendis, ke ofte tekstoj kiujn li 
proponas ne aperas en Sennaciulo, sed Laŭte akceptas, do 
li preferas sendi al Laŭte. Do, estus bone, ke ne akceptitaj 
artikoloj estu resenditaj. 

Redaktoro de Sennaciulo k-do K. Barkoviĉ res- 
pondis, ke kutime oni ne resendas artikolojn kaj li estas 
tro okupita, sola en sidejo kaj ne povas fari ĉion sola kvan- 
kam devas sola respondeci pri ĉiuj mankoj. Li ankaŭ me- 
morigis, ke ĉu aperigi artikolon aŭ ne, decidas redakta 
komitato kaj PK. Sola redaktoro ne cenzuras artikolojn 
kaj ne decidas kion aperigi. Li atentigis, ke artikoloj de- 
vas esti ĝenerale interesaj por la legantoj, ne nur por la 
legantoj de unu regiono. Redaktoro nur zorgas, ke artiko- 
loj estu mallongaj, klaraj, en bona stilo, sen ŝanĝi la stilon 
de aŭtoroj. Nu, eble estus bone kaj eble estus momento ke 
oni ŝanĝu la redaktoron. 


Per tio finiĝis la tria laborkunsido. 
riek 





KVARA LABORKUNSIDO 

Dum la kvara laborkunsido oni traktis kaj polu- 
radis la Deklaracion kaj Gvidrezolucion. post multaj in- 
tervenoj kaj korektoj ili estis definitive adoptitaj kaj ape- 
ris en julio-aŭgusta numero de Sennaciulo. 


Kompilis: G.O. kaj K.B. 

Ni legis por vi... 


Aviada Terminaro, 
de Gilbert Ledon, Fonto eld. 2002 


Post Ikaro ne 
sonĝis nia ano 
G. Ledon, a 
disto, ĵus aperi- 
gis tiun mirin- 
dan verkon 
konsistantan el 
4 partoj: 1) 
Aviada Termi- 
naro riĉa de 
multe pli ol 
1000 specialaj 
terminoj; 2) pli 


e Gilbert R. Ledon 


AVIADA 
TERMINARO 


ia- 





A 


a. aliĝ) 
kh.” (RAI 





uz okro 
AERONAŬTIKA VORTARO ol 20 Ilustraj 
ANGLA -- ESPERANTA Platoj klarigan- 
4000 esprimoj en 13 laŭtemaj ĉapitroj ta ] i n; 3 ) 
BAZA AVIADA FRAZEOLOGIO Aeronaŭtika 


Vortaro Angla- 
Esperanta 
(laŭtema) de pli 
ol 4000 vortoj, ĉar la angla estas duonoficiala en aertra- 
fiko; 4) Baza Aviada Frazeologio (por radiofonia aertra. 
fiko) kun komparo kun la anglaj terminoj pro la sama 
motivo. La celo anoncita en l'antaŭparolo estas prezenti 
alian eblecon ol la anglan, kiu fonetike ne taŭgas, kiel 
iuj konantoj de ĝi, interalie la anglalingvaj espe- 
rantistoj. Tamen la opinio, ke Esperanto alportas bonan 
solvon devus esti kompare studata en fonetikaj laborato- 
rioj, kiel ekz. tiu de J. Wells... Ni ne ĉiuj prononcas ĝin 
bone, kaj konas foje malfacilan interkomprenon pro tio; 
ne estas ofendo diri, ke oni devas peti ripeton de kelkaj el 
ni, kiuj konservis tro naciecan tonon en Esperanto. La 
proponitaj neologismoj s plej necesaj: avio estas lo- 
gika kompare kun la tradicia aviadilo; same kartro, de- 


Eldono de G. R. Ladon ĉe Fonto 
= 2002" 














flektoro, streno, glob(et)o (la uzantoj certe lasos fali la er 


de tiu diabla malamiko de komencanto, kiu obstine glitas 
tien kaj reen ĉe ĝirejoj, anstataŭ kviete dormi en la mezo, 
kiel dum ĝirado far instruisto). Sed kial difini ĉi tie la 
simplajn vortojn akvo, amboso, bombo aŭ kasko ? Ĉu 
ĉiklono ne konfuzeblas kun ciklono kiam jamas trombo? 
Surmara aŭ surtera, ĝi ja estas la sama fenomeno. 
Bedaŭrinda francismo estas la konservo de enverguro, el 
malnova marnaviga vergue (jardo), longo de la velo ŝo- 
vebla sur la jardo, kiam ni jam havas spano, kaj kiam 
ĝuste la angla termino ankaŭ estas span. Kial la neolo- 
gismo firi, konfuzebla kun ĝiri, kiam ekzistas flirti? Esen- 
ce grava estas eviti rimantajn vortojn: supren / malsu- 

pren kaj diri alten / basen; dekstren | maldekstren kaj diri 
dekstren / liven); ĝuste pro konfuzeblo en bruego de ŝtor- 
mo la paroj bdbord / tribord nun estas oficiale malper- 
mesitaj en la franca marnavigado dum ŝipa stirado profi- 
te de d droite / d gauche... Same ĉu la rimaj pozitiv' kaj 
negativ' estas nece am jes kaj ne tute klare malsi- 
milas, kaj povas acile ripetataj: jes-jes kaj ne-ne ? 
Alia problemo estas la eldirado de simplaj literoj en ra- 
diotelefonio: Waringhien jam okupiĝis pri tio; la nova 
Dictionnaire Pratique Franca 5 E-a kaj E-a » Franca de 
SAT-Amikaro p. 18 malsimile pritraktas tion; tio valorus 
la penon demandadi la Akademion pri unueciga decido 
ĉi rilate. Same pri konsilata uzo de nur tri tempaj in- 
dikoj: -u, -as kaj -ata ĉar la dialogo limiĝas al komandoj 
de la regoturo kaj obeaj respondoj de la avio. Diable! in- 
ter radoj eligataj, kiuj post unu sekundo blokiĝos en duo- 
na pozicio kaj malhelpos alteriĝon, kaj radoj jam korekte 
eligitaj, estas ega diferenco; la paro -ata -ita restas nepre 
necesa. 

Tiuj nur kelkaj misetoj el miloj kaj miloj da ter- 
minoj fakte reliefigas la bonegon de la cetero de l'verko: 
ega laboro, kiu hisas Esperanton al nivelo de teknikilo en 
plej modernaj medioj. Gilbert Ledon tiel faris al Espe- 
ranto kaj al la homaro servon ĝis nun senkomparan, 
kondiĉe ke la homaro konsentu al neŭtrala “studado de 
farebleco”, Ni ŝuldas dankegon al li kaj al Fonto por tiu 
preskaŭ perfekta laboro. 

SATanoj en Fortaleza 
YAMASAKI Seiko 


Okazis la kunsido de SATanoj aliĝintaj al la 
Universala Kongreso de UEA, la 5an de aŭgusto, 12h00- 
13h15 kun partopreno de 27 personoj, el kiuj 13 
SATmembroj. Prezidis Gilbert LEDON, kiun helpis 
YAMASAKI Seiko. Ili klarigis ke tiu kunsido havas kiel 
taskon informi pri SAT, korektante plurajn miskomprenojn 
kaj eksplikante ke SAT ne estas politika organizo sed 
organizo por klerigi la laboristaron per esperanto. Tion 
komplementis Vilhelmo LUTERMANO. 

Raportis Vincent CHARLOT pri la SAT-kongreso 
en Alicante, precipe pri la Statutŝanĝo entenanta revizion 
pri la elektomaniero de la Plenumkomitato, 

Diskuto estis arda sed humurplena, interalie pri: 





1) la neceso batali kontraŭ la tiel nomata 

tutmondiĝo 

Gilbert Ledon oratoras pri la minaco de la 
diverseco kontraŭ la kongresa temo: «Diverseco - ŝanco, ne 
minaco», kio ŝajnas laŭdi la tutmondiĝon. Lia kutima 
sofismo, kies kvintesenco estas universalismo, tamen kaptas 
la veron. Humphrey Tonkin, reĝisoro de la kvar sesioj pri la 
a temo, vidis la akran senton de Ledon kaj inkluzivigis 
jj multaj legmaterialoj la kopion de artikolo de Ledon 
aperinta en la magazino MONATO, eksplikante ke li ne 
konsentas kun la opinio de Ledon, La organizado de debatoj 
fare de Tonkin estis brila, sed li preterlasis la negativan 
karakteron de diverseco. Li skribas en la Kongreslibro ke la 
avantaĝoj de la tutmondiĝo estas aĉetataj je la kosto de multaj. 
En tiu okazo, oni devas nur provi eviti tiajn negativajn 
flankojn. Ne tiaj tamen absolutaj venenoj ekzistas e 
diverseco mem, kiel Ledon asertas, en ekz. f 
islamismo. 

2) difino de la laboristo, - 

Ledon ankaŭ ĉi tie argumentis ke li estas 
entreprenisto sed mem laboras, kaj ke li ne estas ekspluatanto. 

3) la neŭtraleco, 

Ni klarigis ke jam ĉe la momento kie oni 
esperanti; is, oni elektas, engaĝiĝas, kiel diris SATana 
UEA-eksprezidanto Kep Enderby. Kiam prezidanto petis lin 
al la podio paroli, li simple demandis el sia seĝo kiel iras la 
statutŝanĝo. 

4) la neceso de neneŭtrala organizo paralele kun 

la amikaj rilatoj kun UEA 

Ni diris ke la kunsido de SAT-anoj en la adelajda 
UK en 1997 simbole montras la ĉeson de la skismo de post 
1921, kaj ke la neŭtrala kaj neneŭtrala organizoj tenas dividon 
de laboro vid-al-vide de la neesperanta mondo. UEA ne povas 
kritiki la aŭtokratan registaron de iama Pollando sed SAT 
povas eĉ je la neeblo okazigi Kongreson en ties teritorio. 

5) kontribuo al la esperanta kulturo en la formo 

de nova PIV. 
Kiel ni sentis nin fieraj al la neŭtraluloj apud la nova PIV 
en la Libroservo. 

Tiamaniere, la kunsido plenumis la taskon 
kontentige kiel informcentro por neSATanoj. 

Bedaŭrante mankon de tempo, la kunsido fermiĝis 
je la fiksita horo. 

De las Jime'nez protestis ke ĉar ankoraŭ restas 
pendantaj tiom multe da interesaj diskutoj, oni devas 
plilongigi la sesion, sed la aŭtoro de tiu ĉi artikolo refutis ke 
difinita libera tempo necesas por glata scenejŝanĝo: 
kontraŭstaro inter anarĥiisto kaj disciplinisto (aŭ 




































